# Branimir Glavaš

### Izvor: Wikipedija

Branimir Glavaš

Branimir Glavaš (Osijek 23. rujna 1956.) hrvatski političar, po struci pravnik

## [uredi] Životopis

Sudionik je osnivačke skupštine Hrvatske demokratske zajednice održane 17. lipnja 1989. godine u Zagrebu. Na prvim demokratskim izborima 1990. godine izabran je za zastupnika u Sabor Republike Hrvatske te člana Delegacije Republike Hrvatske u Saveznoj Skupštini u Beogradu.

### [uredi] Domovinski rat

Dana 12. listopada 1990. imenovan je sekretarom Sekretarijata obrane općine Osijek, a tu je dužnost obnašao do 24. travnja 1992. godine. Tijekom oružane agresije na Republiku Hrvatsku pukovnik Karlo Gorinšek, zapovjednik Operativne zone Osijek, 2. studenog 1991. godine imenovao ga je pomoćnikom zapovjednika obrane grada Osijeka zaduženim za koordinaciju s teritorijem i kontakte s javnošću. Dr. Franjo Tuđman, vrhovni zapovjednik Oružanih snaga RH, 1. prosinca 1991. dodjeljuje mu čin bojnika HV-a, a 7. prosinca 1991. imenuje ga zapovjednikom obrane grada Osijeka. Za ustroj i organizaciju obrane, kao i za doprinos u obrani Domovine, pohvaljivan je i vojno unapređivan sve do časničkog čina general bojnika Hrvatske vojske. Sredinom travnja 1992. godine, nakon prestanka djelovanja i ukidanja Zapovjedništva obrane grada, imenovan je pomoćnikom zapovjednika Prve operativne zone Osijek, zaduženim za IPD. Nakon demobilizacije, 30. svibnja 1992. godine, izabran je za predsjednika Izvršnog vijeća Skupštine općine Osijek. Iste ga je godine Vlada RH imenovala koordinatorom za civilna pitanja UNPROFOR-a.

### [uredi] Visoke dužnosti

- veljača 1993. zastupnik u Županijskom domu Sabora Republike Hrvatske
- 14. travnja 1993. prvi župana Osječko-baranjske županije
- listopada 1995. zastupnik u Zastupničkom domu Sabora RH
- u travnju 1997. ponovo zastupnik u Županijskom domu Sabora RH
- u svibnju 1997. ponovo je izabran za župana Osječko-baranjske županije
- Od 28. listopada 1997., odlukom predsjednika RH dr. Tuđmana, imenovan je za inspektora HV u MORH, u Glavnu inspekciju OSRH, a tu je dužnost obnašao do veljače 1999. godine.
- obnaša dužnost župana Osječko-baranjske županije sve do kraja lipnja 2000. godine, kada odlazi u Sabor RH u svojstvu saborskog zastupnika do studenog 2003. godine
- saborski zastupnik i nakon parlamentarnih izbora u tekućem mandatu 2003. - 2007. godine

## [uredi] Izvori

- http://www.branimirglavas.com

Nedovršeni biografski članak Branimir Glavaš dopunite prema pravilima Wikipedije.

Dobavljeno iz "http://hr.wikipedia.org../../../b/r/a/Branimir_Glava%C5%A1_fce5.html"

Kategorije: U izradi, Političari | Suvremeni hrvatski političari

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Polski
- Srpskohrvatski / Српскохрватски
- Српски / Srpski